Սևերեկի գավառակ

Սևերեկ, գավառակ Արևմտյան Հայաստանում, Դիարբեքիրի վիլայեթում։ Վարչական կենտրոնը Սևերեկ քաղաքն է։

Գավառակն այնքան լեռնոտ էր, որ ամենահարմար փոխադրման միջողը ավանակն ու ջորին էր։

Անվան ստուգաբանություն 
Բնակավայրը տարածվում էր Եփրատի գետի ձախանյա շրջանում, որը խիստ լեռնային էր։ Հողը և լճերի ջրերը սևավուն էին, որից էլ ըստ Ղ. Ինճիճյանի առաջացել է Սևերեկ անվանումը։

Պատմություն 
Մինչև XIX դարը մտնում էր Խարբերիդ նահանգի մեջ։ 1915 թ.-ի Մեծ եղեռնի ժամանակ հայերը տարագրվեցին։ Զոհ են գնացել ավելին քան 6235 հայեր։

Բնակչություն 
1890-ական թվականներին մտնում էր հայերի թիվը կազմում էր 7250 անձ, իսկ 1914 թվականին առանց Սևերեկ քաղաքի գավառակում ապրում էր 14500 հայեր։

Ըստ Գարեգին Սրվանձյանի 57 գյուղերից 40-ը եղել է հայաբնակ։

Տնտեսություն
Բնակչության հիմնական զբաղմունքը հացահատիկների մշակությունն ու անասնապահությունն էր։ Հայերը զբաղվում էին նաև առևտրով։

Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Տես նաև 
 Դիարբեքիրի նահանգի հայաբնակ բնակավայրեր

Ծանոթագրություններ 

Արևմտյան Հայաստանի գավառներ